cyanic-selkie/wikianc huggingface dataset:
Sodawater
Geskiedenis
Baie alkoholiese drankies, bier, wyn en vonkelwyn is vir eeu gekarboneer deur die fermentasieproses. In 1662 het Christopher Merret "vonkelwyne" gemaak. In 1750 het die Fansman Gabriel François Venel vir die eerste keer kunsmatige sodawater gemaak. In 1767 het Joseph Priestley 'n metode ontdek om water met koolsuurgas te deurtrek toe hy 'n bak met water bo 'n biervat laat hang het by 'n plaaslike brouery in Leeds, England. Die lug wat bokant die fermenterende bier gehang het – wat vaste lug genoem word – was bekend daarvoor dat dit muise doodgemaak het wat daarin gehang is. Priestley het bevind dat water wat so behandel is 'n aangename smaak het, en hy het dit aan vriende aangebied as 'n koel, verfrissende drankie. In 1772 het Priestley 'n verhandeling geskryf genaamd Impregnating Water with Fixed Air waar hy beskryf hoe hy "vitrioelolie" (swaelsuur) op kalk laat drup om koolsuurgas te vorm, en die gas sover kry om in 'n geroerde bak water op te los. Priestley het sy uitvinding van sodawater beskryf as sy "gelukkigste" ontdekking.
Lichtenburg
Lichtenburg is 'n dorp in die Noordwesprovinsie van Suid-Afrika.
Sodawater
Geskiedenis
Moderne sodawater word gemaak deur koolsuurgas onder druk deur water te stuur. Die druk verhoog die oplosbaarheid en stel meer koolsuurgas in staat om op te los as wat moontlik is onder standaard- atmosferiese druk. Wanneer die bottel oopgemaak en die druk vrygelaat word, wat die gas in staat stel om uit die oplossing te kom, vorm dit die kenmerkende borrels.
Etimologie
In die VSA het gekarboneerde water bekend gestaan as soda water tot die Tweede Wêreldoorlog, vanweë die natriumsoute (sodium in Engels) wat dit bevat. Dit is bygevoeg as smaakmiddels en suurvlakreguleerders met die doel om die smaak van natuurlike mineraalwater na te maak. Gedurende die Groot Depressie is dit soms "twee sent gewoon" genoem, omdat dit die goedkoopste drankie by die sodapompe (soda fountains) was, met ander woorde sonder die gegeurde stroop, wat drie sent gekos het.
Lichtenburg
Godsdiens
Vir hoofartikel, sien NG gemeente Lichtenburg.
Die eerste gemeente van die Nederduitse Gereformeerde Kerk (indertyd bekend as die Nederduitse Hervormde of Gereformeerde Kerk) in die Wes-Transvaal is in 1885 hier gestig waarvan die verste uithoek meer as 110 km van die dorp af was. Die lidmate het skaars 300 getel. Die eerste kerkie is reeds in 1878 opgerig onder leiding van die konsulent, ds. J.P. Jooste van die NG gemeente Potchefstroom. Dertien jaar later, danksy die ywer van Lichtenburg se eerste leraar, ds. H.J.L. du Toit, het die gemeente 'n nuwe klipkerk ingewy.
Sodawater
Etimologie
In baie dele van die VSA beteken "soda" nou enige soort versoete, gekarboneerde koeldrank.
Lichtenburg
Godsdiens
Tydens die dienstydperk van ds. J.A. Beyers, van 1905 tot 1912 die tweede leraar, is die noordelike gewel laat aanbou. Dit was sy opvolger, ds. J.G. Perold (1913-'19), wat gesorg het vir die verfraaiing van die binneruimte van die kerk deur galerye en nuwe banke te laat aanbring. Die kerk het eers tydens ds. P. du Toit, later armersorg-sekretaris van die Kaapse Kerk, sy huidige voorkoms gekry danksy die oprigting van die toring en die aanbring van die uurwerk. Toe is 'n nuwe orrel ook in gebruik geneem. Tydens ds. Du Toit se bediening het die dorp geweldige verandering ondergaan toe die delwerye in 1926 oopgaan.
Sodawater
Etimologie
In Brittanje en Kanada word drankiemengers verkoop as "soda water" of "club soda" wat natriumbikarbonaat (koeksoda) bevat, wat hulle 'n spesifieke smaak gee en hulle van gekarboneerde water onderskei. Dit word dikwels gebruik vir drankies soos whisky en soda en Campari-soda.
Lichtenburg
Distrik
Die distrik beslaan 6 200 km2. Mielies, grondbone en sonneblomsaad is van die belangrikste gewasse wat verbou word. Sement word ook in die omgewing vervaardig.
Sodawater
Sosiale gewildheid
Sodawater het die manier verander waarop mense drink. Pleks daarvan om alkohol skoon te drink, sonder om dit met iets te meng, het sodawater en koeldrank met soda gehelp om die alkohol te verdun, en het dit sosiaal meer aanvaarbaar gemaak om 'n drankie te drink.
Sodamakers
Sodamakers of sodakarboneerders is toestelle wat water karboneer met koolsuurgasbottels wat etlike kere gebruik kan word. 'n Verskeidenheid stelsels word vervaardig, maar in Suid-Afrika is die een wat algemeen te kry is die een deur SodaStream. 'n Mens kan ook gekonsentreerde stroop vir die kommersiële eenhede koop vir gegeurde koeldranke.
Vlekverwyderaar
Die geloof dat sodawater goed werk om vlekke op klere, veral die van rooiwyn, te verwyder, is 'n ouvroustorie. Daar is geen chemiese rede waarom sodawater beter sal werk om vlekke te verwyder as gewone water nie.
Watsonia laccata
Watsonia laccata is 'n plant wat tot die genus Watsonia behoort en is deel van die fynbos. Die plant is endemies aan die Oos-Kaap en die Wes-Kaap.
Karoolangbeklewerik
Die Karoolangbeklewerik (Certhilauda subcoronata) is 'n algemene endemiese standvoël in Karoobossieveld en grasvelde wes van 25° O; tipies op klipperige plekke. Die voël is 18 – 22 cm groot en weeg 31 - 55 gram. In Engels staan die voël bekend as die Karoo Long-billed Lark.
Francistown
Francistown is die tweede grootste stad in Botswana na die hoofstad Gaborone. Volgens die 2022-sensus het die stad 'n bevolking van ongeveer 103 417, en 147 122 inwoners vir sy agglomerasie. Francistown word dikwels beskryf as die "Hoofstad van die Noorde" of soos die inboorlinge dit wil hê "Turopo ya muka", in die iKalanga-taal. Die stad is in die verre-ooste van Botswana geleë, ongeveer 400 kilometer noord-noordoos van die hoofstad, Gaborone. Francistown is geleë by die samevloeiing van die Tati- en Ntshe-riviere, en naby die Shasherivier ('n tak van die Limpoporivier) en 90 kilometer vanaf die internasionale grens met Zimbabwe. Die Francistown-lughawe is digby die stad geleë.
Francistown was die middelpunt van Suider-Afrika se eerste goudstormloop en word steeds omring deur ou en verlate myne. Die Stad Francistown is 'n administratiewe distrik, geskei van die Noordoos-distrik. Dit word deur Francistown Stadsraad geadministreer. Die hooftaal wat in en om Francistown gepraat en gebruik word, is die Kalanga-taal. Ander tale wat in die gebied gebruik word, is Ndebele, Shona sowel as Tswana.
Geskiedenis
Alhoewel bewyse van bewoning deur mense ongeveer 10 000 jaar terug strek, is geskrewe bewyse meer onlangs. Historiese bewyse toon dat Francistown begin het as een van die dorpies van die BaKalanga-mense wat veral bekend was vir sy mynbou. Mynbou wat vroeër 'n algemene aktiwiteit en invloed op die Kalanga-gebied van noordoostelike Botswana was, is wyd in die gebied beoefen - meestal goudmynbou. Na berig word, was Nyangabgwe die naaste dorpie aan Francistown wat deur Europeërs besoek is, toe dit deur die sendeling, Robert Moffat, besoek is. Moffat is in 1867 gevolg deur 'n goudprospekteerder, Karl Mauch wat die Bakalanga-myngoud langs die Tati-rivier gevind het, en het die Tati Goldfields bekend gemaak wat die eerste Suider-Afrika goudstormloop begin het.
Die huidige dorp is in 1897 as 'n nedersetting naby die Monarch-myn gestig en vernoem na Daniel Francis, 'n Engelse prospekteerder van Liverpool wat in 1869 prospekteerlisensies in die streek verkry het. Francis was 'n direkteur van die Tati Land Concessions Company, wat die grond van koning Lobengula verkry het. Die middelpunt van die nuwe dorp is gevorm toe die mynmaatskappy 300 lotte in Augustus daardie jaar verkoop het. Die Monarch-myn was nie die enigste myn wat op daardie stadium in bedryf was nie, en daar is algemeen geglo dat Francistown vinnig sou groei.
Aan die begin het die dorp uit een straat oos van en parallel met die spoorlyn bestaan. Hierdie straat het verskeie maatskappye gehad, insluitend twee hotelle, (die Grand en die Tati), kleinhandel- en groothandelwinkels en drie banke.
Voor onafhanklikheid was Francistown Botswana se grootste kommersiële sentrum. In 1897 het die mynmaatskappy 'n deel van die grond vir residensiële en kommersiële doeleindes verkoop, en 'n mens kan sê dat dit die geboorte van Francistown was. Die stad het begin as 'n goudmyndorp, en goud het die gebied se ekonomie van die laat 1800's tot die 1930's onderhou. Toe goud in 1869 naby ontdek is, het dit die eerste goudstormloop in Afrika veroorsaak, vyftien jaar voor die goudoplewing by Witwatersrand in Suid-Afrika. Die bedryf is swaar getref deur die wêreldwye resessie van die 1930's. Tussen 1936 en 1980's was die ekonomie van Francistown grootliks ondersteun of afhanklik van die Witwatersrandse Naturelle Arbeidersvereniging, 'n maatskappy wat arbeid vir Suid-Afrikaanse myne gewerf het. Die mynwerkers is uit baie Afrika-lande gewerf en per lug of spoorweg deur Francistown na Suid-Afrika vervoer.
Haskinsstreet (vernoem na 'n vooraanstaande familie in die dorp voor onafhanklikheid) was die eerste teerpad in Botswana. Sedert 1966 het die stad aansienlik gegroei, hoofsaaklik as gevolg van aktiewe oorgrenshandel met Rhodesië/Zimbabwe, in 1997 het Francistown 'n stad geword, Botswana se tweede na Gaborone. Met die stad wat langs Botswana se hoofpad- en spoorvervoerroetes geleë is, was mynbou, handel en landbou noodsaaklike dele van sy ekonomie. Tati Nickel, The Dumela Industrial Complex en Botswana Meat Commission is die belangrikste ekonomiese dryfvere in die stad.
Daar is 'n verskeidenheid plekke van aanbidding, insluitend Katolieke kerke, Moslem-moskees, sowel as Protestantse kerke waarvan sommige tradisionele Afrika-gemeentes bedien soos die Sionist Christian Church. Onderwys rondom die stad is ook divers. Daar is verskeie privaat Engelsmediumskole (Mophato Skool, KTM en John Mackenzie Skool ) en staatskole soos Mater Spei Kollege (gedeeltelik bestuur deur die Rooms Katolieke Kerk), Francistown Onderwysersopleidingskollege, Universiteit van Botswanakampus en verskeie tegniese kolleges. Vervoer is ook betroubaar, met spoorwegverbindings na Harare en Bulawayo in Zimbabwe, padverbindings met die Ramokgwebana Grens in die noorde, en Kazungula sowel as Kasane, Maun via Nata. Die lughawe het vlugte wat plaaslik vlieg, na Gaborone, Maun, Kasane en ander punte regoor die land. Plaaslike taxi's werk deur die nag.
Diederikkie
Die Diederikkie (Chrysococcyx caprius) is 'n koekoek in die Cuculidae-familie. Die voël is 'n algemene intra-Afrika broeiende somertrekvoël wat in boomvelde, savanne, grasveld en voorstedelike tuine leef. In Engels staan die voël bekend as die Diederik cuckoo of Dideric cuckoo.
Identifikasie
Die voël is 17 tot 20 cm lank en weeg 22 tot 42 gram. Hierdie koekoek is een van die kleiner koekoeke, is blinkgroen met kenmerkende vlerkvlekke, rooi oë en groen sye met breë dwarsstrepe. Die volwasse voël het 'n groen kaakstreep en wit wenkbroue wat tot voor die oog strek. Die wyfie is valer, met strepe wat tot op die bors strek en die keel is dikwels dofgelerig. Die wyfie kan maklik verwar word met die meitjie-wyfie; eersgenoemde het duideliker maar minder uitgebreide dwarsstrepe, aan die sye en wit kolle op die voorvlerke. Die jong voël het 'n opvallende rooi snawel en kom in groen en rooibruin morfe voor.
Don Galloway
Don Galloway (27 Julie 1937 – 8 Januarie 2009) was 'n Amerikaanse akteur en skrywer. Hy was bekend vir sy rolle in die rolprent The Big Chill (1983) en in die televisiereekse Arrest and Trial (1963) en Ironside (1967).
Jericho, Noordwes
Jericho is 'n nedersetting in Noordwes, Suid-Afrika. Dit val onder die "Bakwena ba Mogopa" stamowerheid.
Meddo
Meddo is ’n nedersetting in die munisipaliteit Winterswijk in die provinsie Gelderland in Nederland.
F-1 vuurpylmotor
Die F-1- vuurpylenjin, wat deur Rocketdyne ontwikkel is, was een van die kragtigste enjins wat ooit gebou is en was die momentum-enjin wat gebruik is om die swaar Apollo-maanmodule met die Saturn V in 'n wentelbaan te plaas. Dit het die landing van mense op die maan gedurende die Apollo-program ingelui.
Altesaam vyf F-1-enjins is in die eerste fase (opstyg of lansering) gebruik om voldoende momentum vir die volgende vuurpylfases te gee. Dit is dus 'n motor wat die termodinamiese wrywing kon weerstaan en die hoë termiese reikwydte wat ontstaan ​​as gevolg van die behoefte om voldoende konstante aanvanklike versnellingspuls te produseer om 'n aansienlike hoeveelheid laslading suksesvol in die volgende fases van die vuurpyloperasie te laat voortstu tot buite die invloed van die aarde se gravitasieveld.
Funksionering
Die F-1 het vloeibare suurstof en keroseen as dryfmiddel gebruik in 'n lineêre toevoer van ongeveer 2 + 1 Tm/s, wat gelei het tot 'n stukrag van ongeveer 7 MN (meganewton). In hul ongeveer twee en 'n half minute van werking tot die leegloop van die brandstoftenks, het die vyf enjins gesorg dat Saturn V 'n hoogte van meer as 50 km bereik en 'n finale snelheid, voor die faseverandering, naby aan 9 000 km/h bereik het. Die g-kragte hiervan tydens opstyg, is vergelykbaar met 'n gewigopteller met 130 kg bo sy liggaam.
Latere ontwikkelinge van die F-1
Daar was 'n aansienlik kragtiger F-1A (9,1 MN) wat gebruik sou word in die missies na die Apollo-era. Hulle het in die praktyk egter nie vrugte afgewerp nie weens die sluiting van die Saturn V-produksielyn.
Shonan Bellmare
Shonan Bellmare (湘南ベルマーレ) is 'n Japannese sokkerklub in die stad Kanagawa-prefektuur, Japan.
Marae
’n Marae (in Maori en Tahitiaans), malae (in Tongaans), malae (in Samoaans) en mālae (in Hawais) ) is ’n heilige of vergaderplek wat gebruik word vir godsdiens- en sosiale geleenthede in Polinesiese gemeenskappe. In al dié tale beteken die woord ook "skoongemaakte stuk grond; sonder onkruid, bome, ens."
Beskrywing
Dit bestaan gewoonlik uit ’n stuk grond wat skoongemaak en met klippe of houtpale omring is, dalk met terrasse wat tradisioneel vir seremonies gebruik is. Soms is daar ’n klip in die middel. (In die kultuur van Paaseiland het die woord ahu ’n sinoniem geword vir die hele marae-kompleks.)
Keeley Hazell
Keeley Hazell (gebore 18 September 1986) is 'n Engelse aktrise. Sy is bekend vir haar rolle in die rolprente Like Crazy (2011) en Horrible Bosses 2 (2014).
Marae
Beskrywing
In sommige moderne Polinesiese gemeenskappe, soos die Maori van Nieu-Seeland, speel die marae steeds ’n belangrike rol in die alledaagse lewe. In die tropiese deel van Polinesië is die meeste marae egter vernietig of verlate gelos ná die aankoms van die Christendom in die 19de eeu. Sommige is gewild onder argeoloë en toeriste. Die plek waar die marae was, word op die meeste eilande egter nog as heilig (tapu) beskou.
Vir die Maori's is die marae atea die oop stuk grond voor die wharenui, of vergadersaal (letterlik "groot gebou"), terwyl alles saam die marae genoem word. Die oop stuk grond word gebruik vir pōwhiri (verwelkomingseremonies). Die saal is die ontmoetingsplek vir vergaderings en kultuurbedrywighede. Die wharekai (eetsaal) word hoofsaaklik gebruik vir gemeenskapsetes, maar ander bedrywighede kan ook daar plaasvind.
By die marae kan die Maori's hul kultuur vier; hul taal, Maori, praat; verpligtinge tussen stamme nakom; hul gebruike ondersoek en bespreek; familiebyeenkomste hou soos verjaardae vier; en belangrike seremonies hou.
Pous Callixtus II
Callixtus II was die 162ste pous van die Rooms-Katolieke Kerk.
Biografie
Pous Callixtus II is gebore as Guido van Boergondië (ook Guy de Vienne) ongeveer in 1060 in Quingey, Frankryk. Hy was die seun van graaf Willem I van Boergondië en Stephania van Longwy-Metz. Sy broer Hugo word aartsbiskop van Besançon en sy ander broer is die heilige Octavianus. Sy suster Clementina trou met Robrecht I van Vlaandere en sy suster Gizela met Humbert II van Savoje. In 1088 word hy deur Pous Paschalis II aangestel as aartsbiskop van Vienne en pouslike gesant in Frankryk. Op 1 Februarie 1119 volg hy Pous Gelasius II op en regeer tot sy dood op 13 Desember 1124. Hy word opgevolg deur Pous Honorius II. Die naam ‘Callixtus’ beteken 'die mooiste'.
Pontifikaat
Callixtus hou die eerste Konsilie van Laterane op 18 Maart 1123 en bestry simonie en die konkubinaat van die geestelikheid. In 1120 verklaar hy die Walliese biskop Dawid van Menevia heilig en in 1123 Sint Koenraad van Constance.
Die pous se houding teenoor Jode was baie positief. Hy verbied die bekering onder dwang omdat "..van die gedwonge aanvaarding van die Christendom, kan geen volharding verwag word nie ..". Hy verbied ook die Jodevervolging, laat Jode toe om vrylik hulle godsdiens te beoefen en verbied die ontering van Joodse begraafplase. Sy beleid word deur volgende pouse gevolg en word genoem in die bul "Sicut Judæs" van Pous Innocentius II en briewe van Pous Eugenius IV.
'n Paar geskrifte van Pous Callixtus II het bewaar gebly. Onder hulle is:
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Maanstert-lipvis
Die Maanstert-lipvis (Thalassoma lunare) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die Crescent-tail wrasse.
Voorkoms
Eers is die visse olyfgroen van kleur met pers vertikale strepe oor die lyf en die lyf is blou aan die onderkant. Die kop is pienkerig met onreëlmatige blou strepe op. Daar is 'n swart kol net bo die sylyn op die stertvin se basis en 'n swart oogvormige kol amper in die middel van die dorsale vin. Die stertvin is meer geel en die buitenste rante is blou-pers. Die pektorale vinne in pienk met blou rante. Die dorsale en anale vinne is ligpers. In die laaste fase word die mannetjies meer blouerig of groen, veral by die kop. Die vis word tot 25 cm groot.
Habitat
Die vis leef in koraal- en rots riwwe in water wat 1 – 32 m diep is en vreet bodem ongewerweldes en vis. Hulle bly normaalweg in klein groepies saam. Hulle is nie bang vir skubaduikers nie en kan oorleef in akwariums.
Broederstroom
Broederstroom is 'n klein dorpie op die Daspoortrand aan die voetheuwels van die Magaliesberg in Noordwes, Suid-Afrika.
Die R512-streeksroete gaan deur die nedersetting.
Geskiedenis
'n Nedersetting in die Witwatersberg suid van die Hartbeespoortdam, in die voormalige Pretoriadistrik. Na bewering is dit vernoem na twee broers van generaal Andries Pretorius, naamlik Piet (H.P.N.) en Bart (Hercules Albertus) Pretorius, wat daar gewoon het; die naam is afgelei van Nederlandse broeder, 'broer'. Broederstroom is naby Pelindaba, wat twee kernreaktore huisves vir navorsings- en vredestydse doeleindes.
Kultuurdorpie
Dertien hutte deel 'n oppervlakte van twee hektaar. Dit is koepelagtige strukture, gemaak van 'n ligte houtraam met 'n laag van blare en takkies binne en buite omring deur 'n modderdop, en gedek met geweefde gras. Tussen die huise is grafte verstrooi. Die inwoners verbou graan, beeste, skape en bokke, en is die stigters van die vervaardiging van ysterimplemente en delikaat-versierde keramiekwerk.
Damonsville
Damonsville is 'n nedersetting in Noordwes, Suid-Afrika. Dit kan as 'n veelrassige voorstad van Brits beskou word.
Fred Gamble (akteur)
Fred Gamble (26 Oktober 1868 – 17 Februarie 1939) was 'n Amerikaanse akteur.
Chanté Hinds
Chanté Hinds is 'n Suid-Afrikaanse aktrise. Hinds is op 2 Augustus 1968 in Kaapstad gebore, maar word in Johannesburg groot. Sy matrikuleer by die Hoërskool Kemptonpark en verwerf daarna 'n B.A.-graad in Drama en Engels aan die Potchefstroomse Universiteit vir C.H.O..
Hinds trou aanvanklik met Evan Schoombie en daarna met Christian Zimelka. In 2007 tree sy vir 'n derde keer in die huwelik met 'n wolboer, Jan Möller. Die egpaar se oudste kind, die 18 maande oue seuntjie Jan Daniël Möller verdrink in 2009 in 'n plaasdam, net minder as twee jaar nadat haar broer in die see verdrink het.
Zimbabwe-aalwyn
Die Zimbabwe-aalwyn (Aloe excelsa) is 'n boom wat voorkom vanaf die Limpoporivier tot in Zimbabwe en die suide van Malawi asook Botswana, Mosambiek en Zambië. Die boom se FSA-nommer is 28.8. Daar is twee subspesies:
Petsjora
Die Petsjora (Russies: Печо́ра; Komi: Печӧра; Nenets: Санэроˮ яха) is 'n groot noord-vloeiende rivier in die Europese deel van Rusland. Dié rivier, met 'n lengte van 1 809 km (1 124 myl), ontspring in die noordelike Oeralgebergte in die Republiek van Komi. Aansluitend vloei dié rivier in 'n noordelike rigting deur die Republiek van Komi en bereik Woektyl. Vanaf hier vloei die Petsjora eers in 'n noordwestelike rigting deur Petsjora, later in 'n suidwestelike rigting en dan in 'n noordelike rigting. Noord van Narjan-Mar, Nenetsië, mond dié rivier in 'n delta in die Petsjorasee, 'n randmeer van die Barentssee, uit.
Zimbabwe-aalwyn
Beskrywing
Die Zimbabwe-aalwyn is 'n hoë aalwyn wat soms boomafmetings van 5-6 meter bereik, hoewel 3 meter 'n meer algemene hoogte is. Dit het 'n enkele stam, en alles behalwe die laagste deel van die stam word in die oorblyfsels van dooie blare toegedraai. Die blare vorm 'n kompakte roset aan die bokant wat versprei en word tot 1 meter lank. Blare is donkergroen in die somer en sappig, tot 3 cm dik in die middel.
Soos sommige ander aalwynspesies, het jong plante 'n groot aantal stekels oor hul blaaroppervlaktes. Aangesien dit langer en minder kwesbaar vir weiding is, verdwyn hierdie bruinrooi tande en bly dit slegs op die blaarrand oor.
Hierdie spesie word gereeld verwar met die verwante Aloe ferox- en Aloe africana-spesies in die suide, en hulle lyk baie dieselfde as dit volgroei is. Die blomme is egter verskillend; die bloeisels van Aloe excelsa is baie korter en effens geboë.
Bnei Brak
Bnei Brak, Hebreeus: בני ברק, Arabies: بني براك , is 'n Israelse stad in die Tel Aviv distrik met 'n bevolking van sowat 194 000 in 2017.
Zimbabwe-aalwyn
Verspreiding
Die Zimbabwe-aalwyn is vernoem na die groot aantal eksemplare wat rondom die ruïnes van Groot Zimbabwe groei, waar dit baie aandag getrek het vir sy grootte en vorm.
Bnei Brak
Die stad lê net oostelik van die stad Tel Aviv.
Zimbabwe-aalwyn
Verspreiding
Dit word oor 'n relatiewe klein gebied van suid-sentraal-Afrika aangetref vanaf die Magato-berge in die Limpopoprovinsie van Suid-Afrika, aan die suidelike grens, noordwaarts langs die suidekant van die sentrale waterskeiding van Zimbabwe en strek tot heuwelagtige liggings aan die suidekant van die Zambezirivier in Mosambiek, met twee bevolkings in die buiteland wat sy noordelike grense vorm rondom die Mulanje-berg in Malawi en in die Kafue-kloof net oorkant die Zambezirivier in Zambië.
Bnei Brak
Bnei Brak is 'n sentrum van die Garediese Judaïsme en een van die armste en digbevolkste stede in Israel, asook die vyfde mees bevolkte stad ter wêreld.
Zimbabwe-aalwyn
Habitat
Binne hierdie gebiede, verkies dit matig stabiele grond met goeie dreinering, soos klipperige, beboste heuwels. Dit word beperk deur te veel hitte in die droë seisoen na die noorde en koue winde in die winterseisoen na die suide. Dit verdra ligte ryp gedurende die rusperiode (en blomseisoen) wat soms op sy gunstelinghoogtes van 800–1600 meter voorkom.
3 Maart
3 Maart is die 62ste dag van die jaar in die Gregoriaanse kalender (63ste in skrikkeljare). Daar volg nog 303 dae in die res van die jaar.
De Villiers Graaff
links|duimnael|190px|Sir De Villiers Graaff as soldaat in die [[Tweede Wêreldoorlog.]]
Sir David Pieter de Villiers Graaff (8 Desember 1913 - 4 Oktober 1999), of sir De Villiers Graaff soos hy algemeen bekend gestaan het, was van 1956 tot 1977 leier van die Verenigde Party en dus leier van die Amptelike Opposisie in die Volksraad, en 'n kort rukkie lank die tussentydse leier van die Nuwe Republiek Party.
Graaff sluit met die uitbreek van die Tweede Wêreldoorlog by die Geallieerde Magte aan en verwerf die rang van kaptein. In 1942 is hy by Tobroek gevange geneem en tot 1945 in Italiaanse en Duitse krygsgevangenekampe aangehou.
Met sy toetrede tot die politiek verloor hy die tussenverkiesing in Hottentots-Holland, maar wen dieselfde setel met die verkiesing 'n jaar later op 26 Mei 1948, dieselfde verkiesing waarin die Nasionale Party se onafgebroke bewind van 46 jaar aanbreek.
In 1951, op 38-jarige leeftyd, word hy Kaaplandse leier van die V.P. In 1956 volg hy adv. J.G.N. Strauss op as leier van die party. Graaff word onbestrede vir die V.P. verkies in die kiesafdeling Rondebosch in 1961, maar in 1966 staan J.A.F. Nel van die Nasionale Party teen hom en kry net 2 056 stemme vergeleke met Graaff se 8 294. In 1970 wen Graaff weereens in Rondebosch, dié keer met 'n meerderheid van 6 580 stemme teen die onafhanklike B. Dekker. In 1974 wen Graaff in die nuwe kiesafdeling Groote Schuur, maar in Rondebosch verslaan die nuweling, Frederik van Zyl Slabbert van die Progressiewe Party, vir B.R. Bamford van die Verenigde Party met 'n meerderheid van 1 568 stemme. Van Zyl Slabbert sou dan ook jare later, net soos Graaff, leier van die Amptelike Opposisie word toe hy die Progressiewe Federale Party se leier was.
Graaff bly leier van die V.P. tot die party op 28 Junie 1977 ontbind om in die Nuwe Republiek Party opgeneem te word. Graaff dien 'n kort rukkie as tussentydse leier van die nuwe party, maar bedank daarna uit die politiek. Hy sterf op 4 Oktober 1999. Sy seun sir David Graaff (gebore 3 Mei 1940) was van 1987 tot 1989 Parlementslid van die Nasionale Party vir Wynberg. Hy is oorlede op 24 Januarie 2015 in die ouderdom van 74.
Vlae van provinsies van Litaue
Hierdie vlae van provinsies van Litaue wys al die 10 provinsies se vlae.
Dassievoël
Die dassievoël (Thamnolaea cinnamomeiventris) is 'n voël in die familie van vlieëvangers (Muscicapidae) in die orde van die sangvoëls (Passeriformes). Die spesie is vroeër as 'n lid van die lysterfamilie beskou. In Engels staan die voël as die Mocking cliff-chat bekend.
Die voël is 'n algemene, maar gelokaliseerde, standvoël wat op kranse en rotsbesaaide heuwelhange en klowe leef.
William Worthington (akteur)
William Worthington (8 April 1872 – 9 April 1941) was 'n Amerikaanse akteur, regisseur, en vervaardiger. Hy was bekend vir sy rolle in die rolprente The Clock (1917), The Man Who Took a Chance (1917), The Dragon Painter (1919), en The Illustrious Prince (1919).
Ford Fiesta
Die Ford Fiesta is 'n superminimotor wat sedert 1976 deur die Ford Motormaatskappy vervaardig word, en is nou in sy sewende geslag. Die Fiesta word in Europa, Brasilië, Argentinië, Meksiko, Venezuela, China, Indië, Taiwan, Thailand en Suid-Afrika vervaardig.
In 2010 is die sesde generasie Fiesta (Merk VI) wêreldwyd bekendgestel, wat dit die eerste Fiestamodel maak wat in Noord-Amerika verkoop word, sedert die Fiesta Merk 1 aan die einde van 1980 gestaak is.
Ford het al meer as 16 miljoen eenhede van die Fiesta verkoop sedert 1976,  wat dit een van die besverkoper Fordmodelle maak na die Escort en die F-reeks.
Hendrik de Cock
duimnael|regs|200px|Hendrik de Cock.
Ds. Hendrik de Cock (Veendam, provinsie Groningen, Nederland, 12 April 1801 – Groningen, 14 November 1842) was die vader van die Afskeiding van 1834, waaruit die Christelike Afgeskeie Gereformeerde Kerk in Nederland ontstaan het.
Herkoms, opleiding, predikant
De Cock se ouers was Tjaarda de Cock en Jantje Kappen de Boer. Kort ná sy geboorte het die gesin na Wildervank, provinsie Groningen, verhuis. Sy oupa aan vaderskant, Regnerius Tjaarda de Cock, was omstreeks 1750 predikant in die Nederlandse Hervormde Kerk. Sy vader was ’n grondbesitter, sheriff ("schout") en eindelik burgemeester. Hy studeer aan die universiteit in Groningen en word vroeg in 1823 as proponent en vervolgens op 7 Maart daardie jaar as predikant van die Nederlandse Hervormde gemeente te Eppenhuizen bevestig. In sy volgende werkkring, Noordlaren, is hy op 5 November 1827 bevestig en eindelik in Ulrum op 22 November 1829.
Aanloop tot afskeiding
Op die klein dorpie Ulrum naby die stad Groningen was De Cock, wat tot in daardie stadium nie veel kennis of oordeelkundigheid besit het nie, heeltemal misplaas. Hy is geslinger tussen die aanhangers van sy voorganger, dr. Pieter Hofstede de Groot, en die "regsinnige dwepers" wat sterk in die kerkraad verteenwoordig is. Hy het eers probeer om neutraal te bly, maar toe ’n ouderling, die broodbakker Jan Jacobsz. Beukema, hom beskuldig van onregsinnigheid, het hy hom volkome by laasgenoemde party geskaar. Nadat hy hom in die geskrifte van Johannes Calvyn verdiep het, het hy tot die gevolgtrekking gekom dat die Hervormde Kerk die Bybelse leer lank reeds nie meer gehoorsaam het nie.
Heel gou het sy preke, wat die grondwaarhede van die Heilige Skrif en die Dordtse Sinode beklemtoon het, oral die aandag getrek en ’n groot toeloop van elders, selfs uit Friesland en Drenthe, veroorsaak. Lidmate van ander gemeentes het ook hul babas by hom laat doop en hul kinders na hom gestuur vir katkisasie omdat ds. De Cock volgens hul insig die leer van die vadere suiwerder verkondig het as sy ampsbroerders in die Hervormde Kerk. Hy het ook heftig beswaar gemaak teen die sing van die Evangeliese gesange.
In Maart 1833 het twee geskrifte in Groningin teen hom verskyn: Noodige waarschuwing en heilzame raad aan de gemeente, twee leerredenen door J. Meijer Brouwer, predikant te Uithuizen en Brieven over de tegenwoordige verdeeldheden en bewegingen in de Hervormde Kerk door Dr. G. Benthem Reddingius, predikant te Assen. Daarteen het ds. De Cock geskryf: Verdediging van de ware Gereformeerde leer en van de ware Gereformeerden, bestreden en ten toon gesteld door twee zoogenaamde Gereformeerde Leeraars, of de Schaapskooi van Christus aangetast door twee Wolven, een ‘schotschrift’ . Die klassikale (rings-) bestuur van Middelstum het ds. De Cock in die nasomer van 1832 deur ’n kommissie uit sy midde ernstig en gemoedelik oor sy optrede vermaan, maar die sagmoedigheid van dié kommissie onder leiding van die ortodokse en hooggeagte predikant van Breede, dr. A. Rugters, het slegs olie op die vuur gewerp sodat sy stoutmoedigheid steeds toegeneem het.
Die Afskeiding
Op 19 Desember 1833 is hy opnuut voor die klassikale bestuur van Middelstum gedaag en weer gewaarsku om die doop van kinders en die onderwys van leerlinge wat nie tot sy gemeente behoort nie, te staak. Toe hy weier, is hy geskors in sy dienswerk tot hy sy skuld sou bely, sy veroordeling deur twee predikante herroep word en hy beloof het om hom nie meer aan dergelike handelinge skuldig te maak nie. Ds. De Cock het na die provinsiale kerkbestuur van Groningen geappelleer, maar weens sy "verregaande onbeskoftheid" verswaar hulle op 1 April 1834 sy straf deur hom vir twee jaar sonder besoldiging uit sy amp te onthef. Hierdie optrede teen ds. Cock het opspraak gewek. Hy het aanhou preek en stel ’n aanprysende voorwoord op vir ’n pamflet, De Evangelische Gezangen getoetst, gewogen en te ligt bevonden deur Jacobus Klok, waarin hewige uitlatings gemaak word en die Evangeliese gesange onder meer uitgekryt word as "sirenenliederen, minnezangen van den booze, een te zamen geflanste Alcoran . . ." In 1835 het De Cock ook ’n beswaarskrif teen die gesange uitgegee: "De zoogenaamde Evangelische Gezangen, de oogappel der vervoerde en verleide menigte in de Synodale Hervormde Kerk, ja zelfs nog van sommige Godskinderen uit blindheid, en omdat zij dronken geworden zijn door den wijn harer hoererijen, nader nog getoetst, gewogen en te ligt bevonden, ja strijdig met alle onze formulieren van eenheid en Gods woord."
Weens die aanprysende voorwoord is hy opnuut voor die kerkbestuur gedaag en aangesien hy weier om sy uitlatings terug te trek, is hy op 29 Mei 1834 afgesit as predikant. Hierna beroep hy hom op die Sinode, wat sy vonnis op 16 Julie versag deur aan hom ses maande tyd tot nadenke toe te staan. Die spanning het nou ál meer toegeneem, veral toe die predikant van Doeveren-Genderen-en-Gansoijen, Hendrik Peter Scholte (wat later na die Verenigde State van Amerika sou verhuis en 'n kolonie te Pella in die deelstaat Iowa gevestig het), hom by ds. De Cock skaar en op 12 Oktober op ’n veld by Ulrum vanaf ’n boerewa vir ’n talryke menigte preek. Die volgende Sondag (19 Oktober) wou De Cock in die kerk in Ulrum preek, maar is hierin met krag verhinder. Die predikant wat veronderstel was om dié dag die preekdiens waar te neem, kon weens ’n geweldige toeloop nie die kansel bereik nie. Hierop het ds. De Cock op ’n kerkbank geklim en aan die vergaderde menigte ’n akte van afskeiding voorgelees wat deur 53 Ulrummers, onder wie die hele kerkraad, onderteken is. Hiervan is afskrifte aan sy majesteit die koning, die minister van erediens en aan verskillende kerkbesture gestuur. Vervolgens het ds. De Cock in sekere wonings en boereskure sy leerredes gehou wat steeds getuig het van dieselfde heftigheid en bitterheid. Toe hy ná die ses maande lange uitstel nog nie van sy standpunte wou afsien nie, is hy op 20 Januarie 1835 formeel as predikant afgesit. By die aankondiging van sy vonnis het die kerk dit duidelik gemaak dat ds. De Cock nie weens sy gevoelens nie, maar weens sy gedrag afgesit is.
Ná die gebeure van 19 Oktober 1834 het ’n kompanie van 104 man van die 10de afdeling van die infanterie Ulrum op 25 Oktober binnegetrek en op die dorp gebly waar die arm Afgeskeidenes gedwing is om hulle te voed terwyl hulle die mense se huise beset het. Twaalf soldate is in ds. De Cock se huis gestasioneer en hy is onder huisarres geplaas sodat hy nie weer die openbare rus in die kerk kon versteur nie. Die volle kontingent soldate het tot Januarie 1835 in Ulrum gebly en daarna het die helfte agtergebly tot op 7 Julie 1835.
Die Nederlandse regering het as teenmaatreël teen die Afskeiding 'n ou Franse wet uit die tyd van Napoleon heringestel wat enige byeenkoms van meer as 20 mense verbied het. Dit het dit byna onmoontlik gemaak vir die Afgeskeidenes om eredienste te hou. As hulle die wet oortree het, is hulle reuse-boetes opgelê. En as hulle dit nie kon betaal nie, is hul karige besittings per openbare veiling verkoop en die opbrengs aan die staat oorhandig. As selfs dié maatreël nie voldoende was om die skuld te delg, is hulle tronkstraf opgelê. Dis hoe dit gebeur het dat ds. De Cock drie maande in die gevangenis moes deurbring. Eers tydens die bewind van koning Willem II in 1841 is dié wet opnuut opgehef en die godsdiensvervolging gestaak.
Rebecca Hazlewood
Rebecca Hazlewood (gebore 9 April 1977) is 'n Engelse aktrise en vervaardiger. Sy is bekend vir haar rolle in die rolprent Dog Eat Dog (2001) en in die televisiereekse Bad Girls (1999), Grey's Anatomy (2005), en The Good Place (2016).
Hendrik de Cock
Die Afskeiding
Weens ongeoorloofde godsdiensoefeninge is ds. De Cock deur die regbank in Appingadam ’n vonnis van 150 gulde en drie maande gevangenisstraf opgelê. Ds. Scholte, wat voor dieselfde regbank aangekla is weens sy prediking in die veld, is vrygespreek, ook deur die geregshof in Groningen, waarheen Appingadam geappelleer het. Intussen het klein groepe mense die voorbeeld van Ulrum begin volg en afgeskei van die Hervormde Kerk.
Ná die Afskeiding en oorlye
duimnael|regs|200px|Ds. De Cock se graf in die Zuider-begraafplaas, Groningen.
Ds. De Cock is op 11 Februarie 1824 getroud met Frouwe Helenius Venema (1803–1889), wat ná sy afsterwe getroud is met die Afgeskeie predikant in Uithuistermeded, ds. Harm Geerts Poelman. Ds. De Cock het vyf kinders nagelaat (twee is voor hom oorlede), van die oudste seun, Helenius de Cock (1824–1895), in sy vader se voetstappe gevolg het. Hy was 'n vriend van ds. Dirk Postma, onder wie se leiding die Afskeiding in Suid-Afrika plaasgevind het. Van Helenius de Cock se 14 kinders het agt volwassenheid bereik en van dié agt het drie na Suid-Afrika geëmigreer, onder wie Jantina Böeseken, die moeder van die geskiedskrywer dr. A.J. Böeseken.
Limburg
Limburg kan wees:
André Frauenstein
André Frauenstein is 'n Suid-Afrikaanse akteur. Hy maak sy debuut in 2010 in die rolprent, Eternity, wat as Suid-Afrika se eerste vampier-rolprent beskou word.
Pous Innocentius
Pous Innocentius kan verwys na 'n aantal pouse en 'n teenpous van die Rooms-Katolieke Kerk nl:
Versamelvoël
Die versamelvoël (Philetairus socius) is 'n sangvoël wat in suidelike Afrika voorkom. Die voël behoort aan die familie van wewervoëls (Ploceidae) en is endemies aan Suidelike Afrika. Uiterlik lyk hulle baie soos die huismossies.
Identifikasie
Die voël is 14 cm lank en weeg 24 tot 32 gram. Die snawel is lig gekleur met 'n swart gesigsmasker en geskubde rug. Die geslagte lyk eenders. Die volwasse voël het geskubde swart sye.
Gedrag
Die voël is 'n groepvoël en koöperatiewe broeier. Hulle maak 'n grasdaknes wat op 'n paal (telefoonpale is gewild), windpomp of boom gebou word. Hulle bou die grootste nes van alle voëls en die nes kan tot 500 kamers hê.
2013 Maleisiese Grand Prix
Die 2013 Formule Een Maleisiese Grand Prix is op 24 Maart 2013 in Sepang, Maleisië, gehou. Dit was die tweede wedren van die kampioenskapseisoen en is deur Sebastian Vettel in sy Red Bull Renault gewen.
God is an Astronaut
God is an Astronaut is 'n instrumentele musiekgroep uit Glen of the Downs, Co. Wicklow (Ierland). Die groep is in 2002 gevorm. Hulle het hul debuutalbum The End of the Beginning in 2002 onder hul eie etiket, Revive Records, vrygestel. In 2005 is hul tweede ateljee-album, All is Violent, All is Bright, vrygestel en in 2006 het 'n EP getiteld A Moment of Stillness verskyn. Hul derde vollengte ateljee-album, Far from Refuge, is in April 2007 in digitale formaat op hul webtuiste vrygestel. Hul vierde en selfgetitelde album is op 7 November 2008 vrygestel.
Modderspruit
Modderspruit is 'n nedersetting geleë tussen Marikana en die Hartbeespoortdam in Noordwes, Suid-Afrika.
Gratianus
Flavius Gratianus Augustus (18 April/23 Mei 359 – 25 Augustus 383), bekend as Gratianus was die keiser van die Wes-Romeinse Ryk van 375 tot 383. Hy was die seun van Valentinianus I en Marina Severa.
In 367 stel keiser Valentinianus I sy agtjarige seuntjie Gratianus aan die soldate voor as sy mede-Augustus om 'n erflike dinastie te vestig. Sy pa is in 367 dalk deur 'n hartaanval dood, toe Gratianus in Trier was en op 24 Augustus het hy self keiser geword, maar sy broertjie Valentinianus II wat net vier jaar oud was, is naas hom en Valens as derde keiser benoem. Gratianus wysig sy pa se taamlik harde beleid teenoor die senaat. Op 1 Januari 376 word 'n oratio in die senaat voorgelees waarin aangekondig word dat 'n paar van sy pa se Pannoniese amptenare wat die aristokasie van Rome geteister het, soos die praefectus annonae en vicarius urbis Maximinus ontslaan word. Maximinus word later in hierdie jaar vir sy wandade tereggestel.
Daar is onrus aan die Ryn en in Tirol in 378, maar Gratianus behaal naby Colmar in die huidige Elsas 'n oorwinning wat die Lentienses, 'n stam wat in die Swartwoud woon tot gehoorsaamheid dwing.
Religieuse politiek
Daar is groot religieuse verskille in die keiserlike familie. Gratianus se oom Valens, die keiser van die ooste en sy tante Justina wie in naam van Valentinianus II Italia en Africa bestuur is aanhangers van die unitariese arianisme wat in Konstantinopel alle kerke in hande het. Gratianus neig meer na die trinitariese vorm van Christendom wat die belydenis van Nicea aanhang.
Valens moet skielik van 'n oorlog teen die Perse na die Balkan terugkeer omdat hierdie gebied deur die Gote geplunder word. Hy kry nie die hulp van Gratianus wat hy verwag het nie. Ná Valens se nederlaag en dood teen die Gote in die slag van Adrianopel stel Gratianus in 379 vir Theodosius I aan as sy mede-keiser in die ooste.
Hierdie besluit het belangrike gevolge omdat Theodosius I 'n trinitariër is. Dit lei tot die einde van die mag van die arianisme in die ryk. Die Gote sal nogtans nog lank hierdie unitariese vorm van Christendom bely.
Gratianus verwaarloos die noordelike provinsies en bly liewer in die komfortabele stad Mediolanum. Daar onderhou Gratianus sterk kontakte met die Christelike intellektuele soos biskop Ambrosius wat 'n bekende kerkvader is. Ambrosius groot invloed op Gratianus uit. Hy was 'n vrome (trinitariese) christen, in 379 stel hy alle kettery buite die wet en doen afstand van die titel pontifex maximus (opperpriester) wat die keisers voor hom altyd gevoer het. Die Priscillianisme word verbied en hulle leiers in ballingskap gedwing en hulle kerke onteien. Nog Ambrosius, nog pous Damasus I wil hulle help, maar hulle win 'n regsaak en kan terugkeer. Onder Magnus Maximus word hulle opnuut vanweë kettery en magie veroordeel en tereggestel. Van hulle oortuigings is niets meer bekend nie. Onder invloed van Ambrosius word ook die heidene deur Gratianus vervolg. In 382 laat hy die altaar vir die godin van die oorwinning, Victoria, verwyder, waar die senatore elke môre 'n offer gebring het voor hulle aan die werk gegaan het.
Die einde
Gratianus moet in 383 optree teen die Alamanni wat Gallia binnegeval het. Hy trek oor die Brennerpas en na Gallia maar die veldtog eindig in 'n ramp. In dié jaar usurpeer Magnus Maximus die keiserlike troon nadat Gratianus vir 'n groep Alaanse drosters 'n feesmaal bereid het, terwyl sy eie troepe niks gekry het nie. Gratianus se Galliese troepe bly aanvanklik trou, maar na effens met Maximus s'n gebaklei te het, loop hulle oor. Gratianus probeer om oor die Alpe te vlug maar in Lugdunum word hy deur Andragathius op 25 Augustus 383 vermoor.
Weskuslangbeklewerik
Die Weskuslangbeklewerik (Certhilauda curvirostris) is 'n redelike algemene endemiese standvoël in kusduine en landerye veral op braak en onlangs beplante landerye. Die voël is 20 – 24 cm groot en weeg 40 - 60 gram. In Engels staan die voël bekend as die Cape Long-billed Lark.
Kougaberge
Die Kougaberge is 'n bergreeks op die grens van die Oos-Kaap en Wes-Kaap, Suid-Afrika en strek in 'n oos-wes rigting. Dit is deel van die Kaapse Plooigordel. Dit begin net oos van Uniondale en strek verder ooswaarts. Dit skei die Baviaanskloof en Langkloof van mekaar. Die Baviaanskloofberge en die Kougaberge loop parallel met mekaar. Die hoogste punt is Smutsberg (1757 m).
Die Mond-natuurreservaat
Die Mond-natuurreservaat tussen Struisbaai en Waenhuiskrans in die Overberg val sedert 1986 onder die Ramsar-konvensie.
Die reservaat beslaan die mond van die Heuningnesrivier, is 918ha groot en lê by 34° 43′  suid en 20°  7′  oos. Verskuiwende duine versper die riviermond en vorm ‘n broeiplek vir verskeie voëlsoorte. Ook is dit die habitat vir reptiele, skaaldiere en die seeperdjie Hippocampus.
4 Maart
4 Maart is die 63ste dag van die jaar in die Gregoriaanse kalender (64ste in skrikkeljare). Daar volg nog 302 dae in die res van die jaar.
Palapye
Palapye (klem op tweede lettergreep) is 'n stad (voorheen 'n dorp) in Botswana. Palapye word beskou as die stad in Afrika wat die vinnigste groei.
Geskiedenis
Die Bamangwato-volk, onder Kgosi Kgama III, word algemeen beskou as die eerste mense om hulself naby die hedendaagse Palapye te vestig. Hul hoofstad was die nedersetting Phalatswe, ook bekend as Ou Palapye, en was geleë aan die westelike punt van die Tswapong heuwels. Dit het tot 1902 bestaan, toe dit ontruim is, en die bouvalle daarvan is steeds sigbaar 'n paar kilometer buite Palapye se dorpskern. Die naam Palapye, voorheen ook Palachwe of Palapwe gespel, verwys na die rooibok.
Jack Wrangler
Jack Wrangler (11 Julie 1946 – 7 April 2009) was 'n Amerikaanse akteur, regisseur, en komponis. Hy was bekend vir sy rolle in die rolprente Hothouse (1977), A Night at the Adonis (1978), Jack+Jill (1979), en Jocks (1979).
Humpata
duimnael|regs|310px|In 1928 is die meeste nasate van die [[Dorslandtrekkers na Suid- en Suidwes-Afrika gerepatrieer. Hier staan 'n vloot vragmotors op Swartbooisdrift, suid van die Kunenerivier, wat die gerepatrieerdes se besitting na Gamkarab vervoer het.]]
Humpata is sowat 20 km van Sá da Bandeira en sowat 150 km vanaf die hawe van Mossamedes in die suidwestelike uithoek van die land geleë. Die dorp is van belang vir Suid-Afrikaners vanweë sy plek in geskiedenis van die Angola-Boere (Dorslandtrekkers) wat hulle in 1881 hier gevestig het. Dit was die sentrum van waar dié pioniers, van wie die meeste lidmate van die Gereformeerde Kerk was, uit Transvaal versprei het na talle dele van die suide van Angola. Die gebied rondom Humpata het 'n gematigde klimaat danksy die hoogte van sowat 2 000 m bo seespieël en bied goeie weiding. Tog het twee faktore die plek se groei gestrem: die verarmde toestand van die immigrante weens die verliese wat hulle gely het op hul uitmergelende trek deur die Dorsland, en die gebrek aan markte binne redelike afstand. Die meeste nasate van die Dorslandtrekkers is aan die einde van die 1920's na Suidwes-Afrika gerepatrieer ingevolge 'n skema van die Uniale regering wat £500 000 gekos het. Altesaam 350 gesinne (wat op 1 900 mense neergekom het) het na Suidwes verhuis. Net 53 gesinne het in Angola agtergebly.
In later jare is 'n tegniese instituut op Humpata opgerig, en vanweë die ontwikkeling van die nabygeleë Sá da Bandeira, wat later per spoor met Mossamedes verbind is, het dié deel van Angola in 'n stadium taamlik welvarend geword.
Ds. Dirk Postma jr. in Angola
Ds. Dirk Postma jr. het hom omstreeks 1887 beskikbaar gestel om as eerste Afrikaanse predikant drie jaar na die Dorslandtrekkers, van wie die meeste Doppers (lidmate van die Gereformeerde Kerk) was, by São Januário, Humpata, te gaan. Hy is op 21 Oktober 1888 op Burgersdorp vir dié diens bevestig en bereik sy bestemming, Portugees-Wes-Afrika, in 1889.
Ds. Postma jr. se boek ''Eenige schetsen voor eene geschiedenis van de Trekboeren, thans bekend onder den naam van de Gereformeerde gemeente van St. Januario, Humpata. . .'' (Amsterdam-Pretoria, 1897), het hy opgedra aan pres. Paul Kruger, self lidmaat van die Gereformeerde Kerk. Dit is 'n waardevolle bronnepublikasie vir die geskiedenis van die Dorslandtrek, met 'n menigte dokumente, herinneringe, beskrywings van die land, geografie, plante, sketse en foto's van die baanbrekers en inboorlinge asook 'n skerp waarneming van hul geskiedenis en kulturele agtergrond.
Flora
Die Humpata-aalwyn is in 2009 hier naby ontdek.
Oprah Winfrey
Oprah Gail Winfrey (gebore 29 Januarie 1954) is 'n Amerikaanse kletskoningin, besigheidsvrou en aktrise. Sy is veral bekend vir haar TV-program, The Oprah Winfrey Show wat tussen 8 September 1986 en 25 Mei 2011 in die Verenigde State uitgesaai is.
Winfrey het 'n skool, die "Oprah Winfrey Leadership Academy for Girls", te Henley-on-Klip in Gauteng, Suid-Afrika geopen.
Sy het op 24 Junie 2011 'n eredoktoraat in onderwys van die Universiteit van die Vrystaat ontvang.
Jeug
Oprah Gail Winfrey is op 29 Januarie 1954 van 'n baptistiese familie in Kosciusko, Mississippi in die Verenigde State gebore. Haar ouers, Vernita Lee en Vernon Winfrey, wou haar na die Bybelkarakter "Orpah" vernoem, maar haar naam is verkeerdelik as "Oprah" op haar geboortesertifikaat aangebring.
Op 24 Januarie 2011 maak Oprah op haar program bekend dat sy 'n halfsuster genaamd Patricia het, waarvan sy self eers enkele weke vantevore uitgevind het. Haar moeder was swanger toe sy by haar vader gewoon het en die kind is vir aanneming afgestaan.
Filmografie
Rolprente en programme waarin sy verskyn:
Vervaardiger
Rolprente en programme wat sy vervaardig het:
Mmakau
Mmakau is 'n dorpie in Noordwes, Suid-Afrika. Dit is 12 km oos van Brits en direk wes van Ga-Rankuwa.
Mike Schutte
Michael Richard Schutte (9 Desember 1950 – 14 Julie 2008), beter bekend as Mike Schutte, was 'n legendariese Suid-Afrikaanse swaargewig bokskampioen wat as "Die Tenk" bekend gestaan het. Schutte is op 9 Desember 1950 in Boksburg gebore. Hy het die SA swaargewigtitel in 1975 teen Jimmy Richards verower, maar dit weer in 1976 aan Gerrie Coetzee afgestaan. Sy afrigter was Alan Toweel.